alexandrainst/scandi-wiki huggingface dataset:
Tyresö-Flaten

Tyresö-Flaten er en innsjø i Tyresö kommune i landskapet Södermanland, Sverige, og Tyresån-vassdragets dypeste innsjø med sine 25 meter. Innsjøens tilløp kommer fra Långsjön via Gammelströmmen, og utløpet går til Albysjön via Nyfors.

Innsjøen er meget næringsrik, noe som kommer av gamle avløpssynder, men også på grunn av stor tilførsel av overflatevann fra nærliggende tettbebyggelse (Krusboda), samt oppstrømsliggende innsjøer i Tyresö, Haninge, Huddinge og Stockholm.

I Tyresö-Flaten er det forbudt med motorbåttrafikk, og Tyresö fiskevårdsförening administrerer fiske og fiskekort. En stor del av innsjøen eies av Stockholm kommune. Innsjøens sørbredde, som går fra Gammelströmmen fram til utløpet i Nyfors, er en del av avgrensingen mot Tyresta nasjonalpark.

Bilder

Eksterne lenker
 Tyresåns sjösystem Tyresö kommun
 Tyresö-Flaten Tyresåns vattenvårdsförbund
 Södertörnsekologerna

Innsjøer i Södermanland
Steve Marino

Steve Marino (født 10. mars 1980 i Oklahoma, USA) er en amerikansk profesjonell golfspiller som spiller på PGA-touren. 

Etter å ha spilt universitetsgolf i Virginia, ble Marino profesjonell i 2002. Etter å spilt profesjonelt på lavere nivåer, som Gateway Tour og Nationwide Tour, kvalifiserte han seg for PGA-touren 2007.

Marino har to seire på Gateway Tour, begge i 2006. Han har ingen seire på PGA-touren, men per mars 2011 hadde han hatt 21 topp-ti-plasseringer. Nærmest en seier var han i 2009, da han tapte omspill i Crowne Plaza Invitational at Colonial mot Steve Stricker, og 2011, da han kom på annenplass i Sony Open in Hawaii og Arnold Palmer Invitational presented by MasterCard.

Referanser

Eksterne lenker 
 

Golfspillere fra USA
Personer fra Jackson County i Oklahoma
Fødsler i 1980
Ele Opeloge

Ele Opeloge (født 11. juli 1985) er en samoansk vektløfter, som konkurrerer i klasse 75 kilo. Hun representerte Samoa under Sommer-OL 2008, der hun opprinnelig kom på 4.-plass. Etter at de to som kom før henne, Olha Korobka fra Ukraina og Marija Grabovetskaja fra Kasakhstan, ble tatt i doping i 2016, ble sølvmedaljen tildelt Opeloge.

Opeloge bar sitt lands flagg under åpningen av Sommer-OL i London i 2012.

Referanser

Eksterne lenker 
 

Samoanske vektløftere
Olympiske sølvmedaljevinnere
Medaljevinnere under Sommer-OL 2008
Deltakere for Samoa under Sommer-OL 2008
Vektløftere under Sommer-OL 2008
Deltakere for Samoa under Sommer-OL 2012
Vektløftere under Sommer-OL 2012
Richard Finch

Richard Finch (født 9. juli 1977) er en engelsk profesjonell golfspiller som spiller på Europatouren.  

Etter en lengre amatørkarriere, der han blant annet vant det engelske amatørmesterskapet i 2002, ble Finch profesjonell i 2003. I 2005 kvalifiserte han seg for Europatouren 2005, der han har to seire.

Meritter

Seire på Europatouren 
 2008 Irish Open
 2007 Michael Hill New Zealand Open

Eksterne lenker 
 
 Profil på Europeantour.com

Engelske golfspillere
Fødsler i 1977
Dudley Hart

Dudley Hart (født 4. august 1968 i Rochester, New York) er en amerikansk profesjonell golf-spiller som spiller på PGA-touren. 

Etter en lengre amatørkarriere, ble Hart profesjonell i 1990. Han tok sin første turneringsseier på PGA-touren i 1996, da han vant Bell Canadian Open, en turnering som ble avbrutt etter 54 hull på grunn av dårlig vær. Neste seier kom i Honda Classic i 2000. Han var nære en tredje seier i EDS Byron Nelson Championship i 2004, men tapte i omspill mot Sergio Garcia.

Meritter

Seire på PGA-touren 
 2000 Honda Classic
 1996 Bell Canadian Open

Eksterne lenker 
 

Golfspillere fra USA
Personer fra Rochester
Fødsler i 1968
Jurgen Themen

Jurgen Themen (født 26. oktober 1985) er en surinamsk friidrettsutøver, som konkurrerer i sprintløp. Han representerte Surinam under Sommer-OL 2008, der han ble utslått i de innledende rundene.

Referanser

Eksterne lenker 
 

Surinamske sprintere
Deltakere for Surinam under Sommer-OL 2008
Friidrettsutøvere under Sommer-OL 2008
Deltakere for Surinam under Sommer-OL 2012
Friidrettsutøvere under Sommer-OL 2012
Deltakere for Surinam under Sommer-OL 2016
Friidrettsutøvere under Sommer-OL 2016
Deltakere for Surinam under VM i friidrett 2011
Tiotusen röda rosor

Tiotusen röda rosor er et musikkalbum med Jan Høiland, utgitt i 1975.

Sporliste
 «Tiotusen röda rosor»
 «Vid vindarnas boning»
 «Någonstans»
 «I sommarens tid»
 «Du är den jag älskar mest»
 «Glöm ej våra minnen»
 «Klockornas sång»
 «Vi var vänner»
 «Massor av rosor»
 «Lago maggiore»
 «Silvermåne över bergen»
 «Vårt eget kärleksland»

Musikkalbum fra 1975
Jan Høiland-album
Benjamin Boukpeti

Benjamin Kudjow Thomas Boukpeti (født 4. august 1981 fra Lagny-sur-Marne i departementet Seine-et-Marne i Frankrike) er en togolesisk padler som padler slalåm. Han representerte Togo under Sommer-OL 2008, der han tok bronse, og Togos første olympiske medalje noensinne.

Boukpeti var flaggbærer under åpningen av Sommer-OL i London i 2012.

Referanser

Eksterne lenker 
 

Togolesiske padlere
Olympiske bronsemedaljevinnere for Togo
Deltakere for Togo under Sommer-OL 2004
Padlere under Sommer-OL 2004
Medaljevinnere under Sommer-OL 2008
Deltakere for Togo under Sommer-OL 2008
Padlere under Sommer-OL 2008
Deltakere for Togo under Sommer-OL 2012
Padlere under Sommer-OL 2012
Fødsler i 1981
Personer fra departementet Seine-et-Marne
Olympiske medaljevinnere i padling
Eduardo Frei (forskningsstasjon)

Base Presidente Eduardo Frei Montalva er Chiles hovedbase i Antarktis. Den ligger på King George Island i øygruppa Sør-Shetlandsøyene, i den chilenske kommunen Antártica som er Chiles kravområde i Antarktis. Rett ved siden av Frei ligger den russiske stasjonen Bellingshausen. 

I nærheten ligger også forskningsstasjonene Escudero (Chile) Great Wall (Kina), Artigas (Uruguay), King Sejong (Sør-Korea), Jubany (Argentina), Commandante Ferraz (Brasil), Arctowski (Polen) og Machu Picchu (Peru).

Historie 
Stasjonen ble operativ i 1969 under navnet Centro Meteorológico Eduardo Frei etter den sittende chilenske presidenten, Eduardo Frei Montalva. På slutten av 1970-tallet bygde Chile basen Teniente Rodolfo Marsh Martin med en flystripe noen hundre meter unna. På 1990-tallet ble alle installasjonene samlet under Frei, men flystripen opprettholdt navnet Teniente Rodolfo Marsh Martin.

Fasiliteter 
Den 1300 meter lang flystripen Teniente Rodolfo Marsh Martin Aerodrome betjener de mange basene i området. Den har rundt 50 interkontinentale og 150 intrakontinenetale flygninger per sesong.

Basen omfatter også boligområdet Villa Las Estrellas fra 1984 med infrastruktur som sykehus, skole, bank og dagligvarebutikk. Villa Las Estrellas har en befolkning på opp mot 150 personer om sommeren, og gjennomsnittlig 80 personer om vinteren. Totalt består basen av over 40 bygninger.

Referanser

Eksterne lenker 
 Antarctic Chilean Institute
  Webcam Teniente Rodolfo Marsh Martin
 COMNAP Antarctic Facilities

Forskningsstasjoner i Antarktis
Flyplasser i Antarktis
Magallanes y de la Antártica Chilena
Sør-Shetlandsøyene
Artikler i Antarktis-prosjektet
Vitenskap og teknologi i Chile
En natt i Moskva (album)

En natt i Moskva er et musikkalbum med Jan Høiland, utgitt i 1971.

Sporliste

 «En natt i Moskva»
 «Ingen frågar efter Jimmy»
 «Ensam»
 «I morron i morron»
 «Mors drömväv»
 «Röda rosor från Santa Monica»
 «Quando quando quando»
 «Jag tror»
 «Klockornas serenad»
 «Tusen stjärnor över Österland»

Musikkalbum fra 1971
Jan Høiland-album
Mariana Diaz Ximenez

Mariana Diaz Ximenez (født september 1983) er en timorsk friidrettsutøver, som konkurrerer på maraton. Hun representerte Øst-Timor under Sommer-OL 2008, der hun ikke fullførte.

Eksterne lenker 
 

Østtimoresiske maratonløpere
Deltakere for Øst-Timor under Sommer-OL 2008
Friidrettsutøvere under Sommer-OL 2008
Personer etter føde- eller oppvekststed i Øst-Timor
Fødsler i 1983
Karam Gaber

Karam Mohamed Gaber Ibrahim (arabisk: كرم محمد جابر إبراهيم; født 1. september 1979) er en egyptisk bryter som bryter i gresk-romersk-stil i 96-kilosklassen. Han representerte Egypt under Sommer-OL 2008 der han røk ut i 16.-delsfinalen. Han har også gull fra Sommer-OL 2004.

OL-medaljer 
  2004  Athen – Gull i bryting, gresk-romersk stil 96 kg menn  Egypt
  2012  London – Sølv i bryting, gresk-romersk stil 84 kg menn  Egypt

Eksterne lenker 
 

Egyptiske brytere
Olympiske mestere for Egypt
Olympiske sølvmedaljevinnere for Egypt
Medaljevinnere under Sommer-OL 2004
Deltakere for Egypt under Sommer-OL 2004
Brytere under Sommer-OL 2004
Deltakere for Egypt under Sommer-OL 2008
Brytere under Sommer-OL 2008
Medaljevinnere under Sommer-OL 2012
Deltakere for Egypt under Sommer-OL 2012
Brytere under Sommer-OL 2012
Personer fra Alexandria
Fødsler i 1979
Badou Jack

Badou Jack (født 31. oktober 1983 i Stockholm) er en svensk-gambisk profesjonell bokser, som konkurrerer i vektklassen lett tungvekt. Han fikk sin olympiske debut da han representerte Gambia under Sommer-OL 2008, der han ble slått ut i 16.-delsfinalen.

Jack, som har bodd i USA siden 2011, vant WBC-mesterbeltet i super mellomvekt i 2015, men ga det opp i 2017.

Han vant WBC-beltet i lett tungvekt fra Nathan Cleverly den 26. august 2017.

Referanser

Eksterne lenker 
 

Gambiske boksere
Deltakere for Gambia under Sommer-OL 2008
Boksere under Sommer-OL 2008
Personer fra Stockholm
Fødsler i 1983
Elena Mousikou

Elena Mousikou (gresk: Έλενα Μουσικού; født 7. november 1988) er en kypriotisk, profesjonell bueskytter. Hun representerte Kypros under Sommer-OL 2008 i Beijing, der hun ble slått ut i første runde etter å ha blitt seedet på 56.-plass.

Eksterne lenker 
 

Kypriotiske bueskyttere
Deltakere for Kypros under Sommer-OL 2008
Bueskyttere under Sommer-OL 2008
Fødsler i 1988
Personer fra Nikosia
Balineser

Balineser er en katterase. Rasen er en langhåret variant av siameser.

Katteraser
Shrek (sau)

Shrek (født omkring 1994, død 6. juni 2011) var en merinosau fra New Zealand.

Shrek ble internasjonalt berømømt i 2004 etter at han unngikk å bli innfanget og klippet, slik at ullen hadde vokst over en periode på seks år. Sauen ble oppkalt etter den fiktive karakteren Shrek fra bøker og filmer med samme navn. Det ble også skrevet flere barnebøker om sauen og den opptrådte jevnlig på diverse veldedighetsarrangementer. Etter å ha blitt fanget etter seks år på rømmen, den 15. april 2004, ble sauen klippet av en profesjonell saueklipper den 28. april. Denne klipping ble sendt på nasjonal TV over hele New Zealand. Sauens ull veide cirka 27 kilo. I gjennomsnitt veier en merinosaus ull 4,5 kilo når den blir klippet. 

Shrek fikk blant annet møte New Zealands statsminister, Helen Clark, i mai 2004. Shrek ble avlivet den 6. juni 2011, på grunn av aldersrelaterte sykdommer, etter råd fra en veterinær. Shrek sin gigantiske ullpels ble auksjonert bort i 2004 til støtte for forskjellige medisinske hjelpeorganisasjoner for barn. En minnestund ble holdt for Shrek ved Church of the Good Sheperd i Tekapo. Det skal også være planer om å lage en bronsestatue av Shrek i landsbyen der han holdt til.

Berømte dyr
Marbakke

Marbakke (av norrønt mǫl, 'banke av småstein') er en bratt skråning i bunnen utenfor strandområdet ved sjø eller vann.
De største marbakkene forekommer derfor ofte i elvedelta, områder hvor elver renner ut og fører med seg mange sedimenter.

Marbakken som eiendomsgrense i Norge

I en rekke høyesterettsdommer er marbakken fastslått som ytre eiendomsgrense for eiendommer med strandlinje (Se f. eks. Rt. 1856 s. 682, Rt. 1889 s. 33, Rt. 1889 s. 633.). Hva som ansees som marbakke kan diskuteres, men som grunnregel er det tilstrekkelig at en relativ flat sjøbunn (løsmasser) skråner brattere nedover. I Rt.1889 s. 633 blir det fastslått at en helning på 1:5 må sies å være marbakke.

Når det gjelder hvor dypt en marbakke kan ligge, og hvor langt ut fra land den kan gå, er rettspraksis at den kan ligge ganske dypt (10-11m – Rt. 1894 s.168), og svært langt fra land (Rt. 1889 s. 33).

Kilder
 Norges Geologiske undersøkelser
 Store norske leksikon
 "Eiendomsrett og grenser i sjø" – Erik Neergaard, 1985. – 59 sider – ISBN 82-575-6038-3

Grunneiendom
Oss agenter imellom

Oss agenter imellom (originaltittel: Hopscotch) er en amerikansk krimkomedie fra 1980 regissert av Ronald Neame. Filmen handler om en amerikansk agent som publiserer sine memoarer, kapittel for kapittel, for å hevne seg på sjefene i CIA som degraderte ham etter en tabbe. Hovedrollene spilles av Walter Matthau og Glenda Jackson. Filmen er basert på Brian Garfields roman med samme tittel fra 1975.

Handling 
Miles Kendig har vært en av CIA's toppagenter i over 30 år, da han plutselig blir degradert. Årsaken er at han lot en Sovjetisk agentsjef gå fri etter å ha infiltrert en spionring i München. Kendig finner seg imidlertid ikke i behandlingen og vil ha hevn over de mektige pampene i organisasjonen. Han begynner derfor å sende sine egne memoarer fra tida i CIA, kapittel for kapittel, til konkurrerende etterretningsorganisasjoner over hele verden. CIA setter alt inn på å stoppe ham og Kendig blir derfor tvunget til å gå under jorden.

Om filmen

Anmelderne 
Filmen har fått 77 % på Rotten Tomatoes. De amerikanske filmkritikerne Roger Ebert og Leonard Maltin gav den 3 av 4 stjerner hver.

Aftenposten gav den meget god omtale og skrev blant annet at: «Dette blir en komedie med vidd, fengende replikker og ikke så lite dramatikk i parodisk form».

Popularitet og økonomi 
Den innbrakte $13 millioner på amerikanske kinoer. Produksjonskostnadene var på ca $9,5 millioner.

Rollebesetning

Referanser

Eksterne lenker 
 

Krimkomedier fra USA
Spionfilmer
Filmer fra 1980
Engelskspråklige filmer
Filmer om den kalde krigen
Filmer lagt til Tyskland
Filmer lagt til London
Filmer lagt til Washington, DC
Filmer lagt til Østerrike
Filmer lagt til Georgia (USA)
Sepp Schiffner

Josef «Sepp» Schiffner (født 11. desember 1930 i Altaussee, Østerrike) er en tysk, tidligere østerriksk, kombinertløper og skihopper. Han deltok for Østerrike i OL i 1952 og 1956. I Oslo i 1952 ble han nummer 20 i kombinert og nummer 69 på 18 km langrenn. I Cortina d'Ampezzo i 1956 ble han nummer 11 i kombinert. Han flyttet til Frankfurt am Main i Vest-Tyskland, og ble vesttysk mester i kombinert i 1957. Han deltok i Nyttårshopprennet i Garmisch-Partenkirchen i 1962 og 1963, og ble nummer 41 og 42.

Kilder 
 Sports Reference: Sepp Schiffner  (besøkt 8. juni 2011)
 Hamburger Abendblatt: Schiffner und Bolkart Deutschlands nordische Skimeister 1957 (25. februar 1957, s. 6, forhåndsvist på Google Docs)
 Sport-Komplett.de: Ski-Nordisch – Nordische Kombination – Deutsche Meisterschaften (besøkt 8. juni 2011)

Eksterne lenker 
 

Østerrikske kombinertløpere
Tyske kombinertløpere
Tyske skihoppere
Deltakere for Østerrike under Vinter-OL 1952
Kombinertløpere under Vinter-OL 1952
Langrennsløpere under Vinter-OL 1952
Deltakere for Østerrike under Vinter-OL 1956
Kombinertløpere under Vinter-OL 1956
En studie i rødt (hørespill)

En studie i rødt er et norsk kriminalhørespill sendt på NRK Radio i 1987. Det ble produsert av NRK Radioteateret og var basert på Arthur Conan Doyles bok med samme navn. Hørespillet tar for seg mester-detektiven Sherlock Holmes' første møte med Dr. John H. Watson. Rollen som Holmes spilles av Kai Remlov.

Den ble utgitt som lydbok (ISBN 9788281787414) av NRK i 2009.

Medvirkende

Referanser

Norske kriminalhørespill
Adapsjoner av verk av Arthur Conan Doyle
Hørespill på NRK Radio
Norske hørespill fra 1980-årene
Team Novo Nordisk

Team Novo Nordisk er et sykkellag basert i USA.

En del av lagets formål er å skape oppmerksomhet om idrett og diabetes. Opprinnelig hadde kun en del av rytterne diabetes type 1, men fra 2013-sesongen består laget utelukkende av ryttere med diabetes. Den norske syklisten Vegard Stake Laengen startet sin karriere som profesjonell syklist i laget. Han var én av rytterne som måtte finne seg et nytt lag som følge av Team Novo Nordisks omlegging, siden han ikke hadde diabetes.

I 2011 ble laget et profesjonelt kontinentallag.

Ryttere 2022

Referanser

Eksterne lenker 
 

Sykkellag
Prokontinentallag
Landeveissykling
Alois Leodolter

Alois Leodolter (født 16. august 1931) er en østerriksk tidligere skihopper og kombinertløper. Han deltok i den tysk-østerrikske hoppuka i årene 1953-1960, med 12.-plass i 1955/56 som beste sammenlagtplassering. Hans beste plassering i enkeltrenn i Hoppuka var 11.-plass i Innsbruck 6. januar 1955 og i Bischofshofen 6. januar 1958. Han ble nummer 36 (av 54 deltakere) i spesielt hopp i VM i Lahtis i 1958. I OL i Squaw Valley i 1960 ble han nummer 21 i kombinert.

Kilder 
  Alois Leodolter – Profil og resultatoversikt hos FIS (ikke fullstendig, besøkt 8. juni 2011)
 Sports Reference: Alois Leodolter  (besøkt 8. juni 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider

Eksterne lenker 
 

Østerrikske skihoppere
Østerrikske kombinertløpere
Deltakere for Østerrike under Vinter-OL 1960
Kombinertløpere under Vinter-OL 1960
Fødsler i 1931
ICloud

iCloud er en nettskytjeneste fra Apple annonsert 6. juni 2011 på WWDC 2011. Tjenesten lar brukerne lagre blant annet sanger, bilder, apps, bøker, dokumenter, kontakter, kalender og e-post i nettskyen med automatisk synkronisering til andre iOS-enheter som iPhone, iPod Touch og iPad, i tillegg til Mac og PC. iCloud er gratis inntil 5 GB, med mulighet for å betale for ekstra lagringsplass.

iCloud erstatter MobileMe.

Referanser

Eksterne lenker 
 Apple.com: iCloud

Apple-programvare
Nettskytjenester
Moscone Center

Moscone Center (uttales «moss-coney center») er det største konferansesenteret i San Francisco i California. Det består av tre hovedhaller: To undergrundshaller under Yerba Buena Gardens, kjent som Moscone North og Moscone South, og en treetasjes Moscone West utstillingshall. Senteret ble opprinnelig bygget i 1981 av arkitektene Hellmuth, Obata & Kassabaum som én hall, Moscone South, oppkalt etter San Franciscos tidligere ordfører George Moscone, som ble myrdet i november 1978.

Bakgrunn 
Utvidelsen av Moscone North og Moscone West i 1992 og 2003 utvidet bruksområdet fra 300 000 kvadratmeter til 900 000 kvadratmeter.

Konferansesenteret er kjent for store, profesjonelle sammenkomster, blant annet Macworld Expo, RSA-konferansen, American Geophysical Unions høstmøte, American Bar Associations årsmøte, Game Developers Conference, JavaOne og Apple Worldwide Developers Conference.

PowerLight Corporation installerte i mars 2004 et stort solenergisystem på taket av senteret. Installasjonen av dette systemet markerte San Franciscos første store skritt mot at all kommunal energi skal komme fra forurensningsfrie kilder. Elektrisiteten generert av solenergisystemet, kombinert med besparelser fra energieffektivisering, leverer tilsvarende energi som strømmen til ca 8 500 boliger.

Moscone Centers sentrale beliggenhet, i South of Market-området, gir enkel tilgang til San Franciscos mange hoteller og restauranter, samt viktige transportsystemer som for eksempel BART og Muni Metro.

I 1984, ble «the Democratic Convention» holdt på konferansesenteret.

Referanser

Eksterne lenker 
 
 Moscone Center official website
 Moscone Convention Center Interactive Map
  Moscone Center Solar Power data analysis
 Information about the solar installation on the roof of Moscone Center
 Things to do in and near Moscone Center
 Moscone Center Visitors Guide
 Museum Parc Garage – nearby parking for visitors for Moscone

Byggverk i California
San Francisco
Edgar Cayce

Edgar Cayce (født 18. mars 1877 i Hopkinsville, Kentucky, død 3. januar 1945), var en amerikansk fotograf som er kjent som å ha påstått å ha vært synsk.

Mens han befant seg i en transetilstand ga råd om sykdommer, og han forklarte også sitt publikum om deres tidligere liv, noen ganger så langt tilbake i tid som i Atlantis. 

Han foretok flere tusen slike «lesninger» i løpet av sin karriere, både med enkeltpersoner og grupper. «Han påberopte seg to kilder for slike lesninger: seansedeltagernes underbevissthet og den såkalte Akasha-krøniken, et teosofisk begrep hentet fra hinduisme, som dreier seg om en form for kosmisk lagret informasjon». Bøker om hans lesninger som ble utgitt på 1970-tallet skal ha bidratt til å utbre reinkarnasjonsforestillinger innen New Age.

Cayce skal også ha hevdet evner som healer.

Referanser

Eksterne lenker 
 http://www.edgarcayce.org/

Klarsynte
Personer innen alternativ behandling
Parapsykologi
Religiøse lærere og filosofer representert i bokserien Verdens hellige skrifter
Personer fra Christian County i Kentucky
Fødsler i 1877
Dødsfall i 1945
James Hong

James Hong (kinesisk: 吳漢章, pinyin: Wú Hànzhāng, født 22. februar 1929 i Minneapolis i USA) er en amerikansk skuespiller og tidligere president i Association of Asia/Pacific American Artists (AAPAA). 

Hongs skuespillerkarriere strekker seg over 50 år og mer enn 350 roller på film, fjernsyn og han lånt bort stemmen til flere karakterer i forskjellige videospill. Hans karriere i den amerikanske underholdningsbransjen begynte i 1950 da han dubbet lydspor fra flere asiatiske filmer. Hong var en hyppig gjesteskuespiller i TV-serien Kung Fu mellom 1972 og 1975 før han ble med i den siste sesongen av Switch. Han spilte også en uniformert mann i kultfilmen Hjelp, vi flyr! fra 1980. I 1989 hadde Hong en rolle i filmen The Vineyard. I 1998 hadde han en liten rolle i den uavhengige filmen Broken Vessels. Hong har vært gjeste-skuespiller i TV-serier som Frustrerte fruer, 90210, Akutten og Numb3rs.

Filmografi 
 1982 - Blade Runner
 1984 - Missing in Action
 1986 - Den utvalgte
 1986 - Big Trouble in Little China
 1989 - Tango & Cash
 1989 - Mulan
 1997 - Rød rettferdighet
 2008 - Kung Fu Panda
 2008 - Australia
 2011 - Kung Fu Panda 2
 2012 - Safe
 2013 - R.I.P.D.
 2016 - Kung Fu Panda 3
 2022 - Rød
 2022 - Everything Everywhere All at Once

Referanser

Eksterne lenker 
 
 

Skuespillere fra USA
Personer fra USA av kinesisk opphav
Personer fra Minneapolis
Nick Watney

Nicholas Alan Watney (født 25. april 1981 i California) er en amerikansk profesjonell golfspiller på PGA-touren.

Watney ble profesjonell i 2003. Han spilte da på Canadatouren, der han vant en turnering. Sesongen etter spilte han på Nationwide Tour, og også der ble det en seier, og nok innspilte penger til å være kvalifisert til PGA-touren 2005. Der vant han sin første seier i 2007 (Zurich Classic of New Orleans).

Meritter

Seiere på PGA-touren 
 2011 WGC-Cadillac Championship, AT&T National
 2009 Buick Invitational
 2007 Zurich Classic of New Orleans

Eksterne lenker 
 

Golfspillere fra USA
Fødsler i 1981
Vibeke Roggen

Anne Vibeke Roggen  (født 1. februar 1952) er en norsk filolog, kjent for sine oversettelser fra latin og blant landets fremste eksperter på humanisten Niels Thomessøn, presten fra Toten og påviser at boka «Cestus Sapphicus» er en rebusbok, og ikke en lærebok i latin, slik hevdet av Francis Bull. Roggen har også forska på romerske Catullus der hun i dag er førsteamanuensis og leder av det nasjonale gresk-latinske fagråd. I 2005 ble hun opptatt i Academia Latinitati Fovendae og i 2022 i Det Norske Akademi for Språk og Litteratur.

Bibliografi 
 
  
  Utgitt sammen med Norsk Fjernundervisning, NRK og Norsk Korrespondanseskole.

Referanser

Eksterne lenker  

Norske filologer
Førsteamanuenser ved Universitetet i Oslo
Norske romanister
Hunter Mahan

Hunter Myles Mahan (født 17. mai 1982 i California) er en amerikansk profesjonell golfspiller på PGA-touren.

Etter en amatørkarriere der han blant annet vant US Junior Amateur Golf Championship i 1999 og ble nummer to i US Amateur Championship i 2002, ble Mahan profesjonell i 2003.

Meritter

Seire på PGA-touren 
 2012 WGC–Accenture Match Play Championship, Shell Houston Open
 2010 Waste Management Phoenix Open, WGC-Bridgestone Invitational
 2007 Travelers Championship

Lagturneringer

Ryder Cup 
 2008, 2010

Presidents Cup 
 2007, 2009, 2011

Eksterne lenker 
 
 

Golfspillere fra USA
Fødsler i 1982